اسلام آباد: بنجائی وزیر حوالکاری و شینکاری مریم اورنگزیب پارینے کہ مسلم لیگ (ن) نا چیف آرگنائزر مریم نواز اینو (دوشنبے) نادے آ آزاد کشمیر آ کاہک و پارٹی اومیتدار مشتاق منہاس نا گچین کاری مہم نا چرجوئی ٹی باغ اٹی بھلو جلسہ سے آن تران کیک۔ دوشنبے نادے آ تینا ٹویٹ اٹی اوپارے کہ مریم نواز آزاد جموں وکشمیر اٹی شونداری نا بابت پارٹی وژن و بھارت نا غیر کانودی کوزہ ٹی جموں وکشمیر نا نرزور الس تون یکجہتی نا درشانی ءِ کیک۔
(اے پی پی)
